stanford-oval/wikipedia huggingface dataset:
אדית סאמרסקיל
בבית הנבחרים

סאמרסקיל נכנסה לפוליטיקה בגיל 32 בבחירות למועצת מחוז מידלסקס. לאחר מכן שימשה כיועצת במועצת מחוז מידלסקס מ־1934 עד 1941. ב-1934 היא ניסתה, ללא הצלחה, לרוץ לבית הנבחרים הבריטי בפוטני, ובשנת 1935 בבורי. רק בשנת 1938 הצליחה, בזכות הצבעת הנשים העובדות, להיבחר לפרלמנט מטעם מפלגת הלייבור של פולהאם ווסט, וספגה ביקורת על כך שבחרה להשתמש בשם הנעורים שלה. כאשר בוטל אזור הבחירות של מערב פולהאם בבחירות הכלליות של 1955, סאמרסקיל חזרה לבית-הנבחרים כנציגה של וארינגטון.
בעקבות ניצחון הלייבור בבחירות 1945 סאמרסקיל הפכה חברה בממשלה בראשות קלמנט אטלי.
בנוסף לתפקידיה בממשלה, סאמרסקיל גם כיהנה בוועדות ייעודיות בבית הנבחרים מ-1967 עד 1976.
סאמרסקיל כיהנה כשרת משרד המזון (1945 - 1950) וכשרת המשרד לביטוח לאומי (1950 - 1950). היא הייתה חברה בוועד הפועל הלאומי של מפלגת הלייבור בשנים 1944 - 1958 וכיו"ר המפלגת 1954 - 1955). היא עזבה את בית-הנבחרים ב-1961, ובמסגרת חוק "עמית החיים", קיבלה את התואר "ברונית סאמרסקיל", 1958 שנתן לה את הזכאות לשבת בבית-הלורדים. היא הייתה הנציגה של קנווד המסטד שבמחוז לונדון. יתר על כן, היא זכתה לחברות במסדר של חברות הכבוד (CH) בשנת 1966.
סאמרסקיל מופיעה ברשימה היוקרתית של חברי אגודת פביאן משנת 1942 עד 1947. היא הייתה מנהיגה פמיניסטית וקידמה את מאבקי הנשים בתקופתה. החל מ"חוק החלב הנקי" בשנת 1949. לאחר מכן, כנשיאת אגודת הנשים הנשואות, פעלה בתוך הפרלמנט ומחוצה לו כדי להבטיח את שוויון זכויותיהם של עקרות הבית ושל נשים גרושות. מאבק זה הוביל לחוק נכסי הנשים הנשואות בשנת 1964 ולחוק מוסד הנישואין ב-1967.
"מכתבים לבתי"

בשנות ה-50 של המאה ה-20 כתבה סאמרסקיל סדרת מכתבים לבתה שירלי, שבאותו זמן למדה רפואה באוניברסיטת אוקספורד. כמו אמה שירלי הייתה גם היא רופאה, פמיניסטית ופוליטיקאית. לאחר סיום הלימודים הפכה לרופאה וחברה בפרלמנט ובממשלה. המכתבים של אדית סאמרסקיל לשירלי נאספו ופורסמו בספר ״מכתבים אל בתי״ (1957). במכתביה מסבירה האם לבתה את אמונתה כי נשים עדיפות על גברים כמעט בכל דבר. כדי לתמוך בתיזה הזאת סאמרסקיל מציגה שלוש הוכחות: ראשית, היא מאמינה שרק נשים יכולות ליהנות משני עולמות של יוזמה יצירתית, ביולוגית אינטלקטואלית. שנית, היא סבורה שנשים חזקות יותר מבחינה פיזית כי הן מאריכות ימים יותר מהגברים. בנוסף, לדעתה לנשים כושר גופני העולה על זה של הגברים. סאמרסקיל מאמינה שלנשים יש אינטלקט שווה, ואף מפותח מזה של הגברים.
אף על פי שספרה של סאמרסקיל מבוסס רק על מכתבי האם לבתה, התשובות שלה לשאלות שמעלה שירלי, בסוגיות של חינוך לנשים שוויון והישגים, יוצרות תחושה של דיאלוג מתמשך בין השתיים, לשאלתה של שירלי על התפקיד שממלאות נשים נשואות בענייני המדינה, עונה אמה:
"הדרישה העקבית של הנשים להכרה בזכותן לעבוד מחוץ לבית, שהתקדמה לה בשקט אך ללא הפסקה במהלך מאה השנים האחרונות, הושגה. כרופאה וכחברת פרלמנט אני מודעת לכך שנשים מתוסכלות וזועמות צבאו על דלתות בתי הספר לרפואה, הסגורות בפניהן, לפני שניתנה הכרה בדרשותיהן. לא ניתן כלל לטעון שקיבלו אותנו בברכה באוניברסיטאות או בחיים הציבוריים."(143)
לאורך הקריירה שלה סאמרסקיל נאבקה והעלתה את המודעות לשוויון זכויות האישה. בתגובה לתלונתה של שירלי על ה"שאלה הסטנדרטית" של האנטי-פמיניסטים, "מדוע נשים לא הגיעו להשגים גבוהים יותר באמנויות ובמדעים?" האם עונה: "באופן אישי אני נפעמת מכך שנשים רבות כל כך הצליחו להצטיין ולהגיע להשגים למרות התנאים שהחברה כפתה עליהם״ (181). סאמרסקייל טוענת שלמרות הקשיים והדעות הקדומות, נשים מגיעות להישגים במוזיקה, באמנות החזותית ובספרות, וגם בקידום המדע והטכנולוגיה (181). עם זאת, מסקנתה של סאמרסקיל ב־1956 אינה שונה מזאת שהגיעה אליה וירג'יניה וולף, עשרים וחמש שנה מוקדם יותר. וולף טענה שגם כאשר הנשים מצליחות להתגבר על כל המכשולים החיצוניים, עדיין נותרים הקונפליקטים הפנימיים "החוויות שלי בגופי" (1942: 206).
במכתבה מביעה סאמרסקיל את דעתה ש"הכוח החזק ביותר שמעכב את האישה ומסיט אותה מהמסלול לקידום וקריירה, הוא "הדחף הביולוגי לקיום משפחה" (187).
סאמרסקיל נישאה בשנת 1925 לד"ר ג'פרי סמואל. ילדיהם אימצו את שם משפחתה של אמם. בתה, ד"ר שירלי סאמרסקייל, שימשה גם היא כחברת פרלמנט וכשרה בממשלה. נכדה בן סמרסקייל מונה בשנת 2003 למנכ"ל ארגון הצדקה הבריטי לשוויון זכויות להומוסקסואלים סטונוול, הארגון הגדול בסוגו באירופה.
פרסומים

תינוקות ללא דמעות, (1941)
מבוקשים: תינוקות: בחינה נוקבת של בעיה לאומית חמורה, (1943)
מכתבים לבתי, (1957)
אמנות בזויה (1957)
עולם האישה: ממואר (1967)
לקריאה נוספת

דפי Peerage של Leigh Rayment
Leigh Rayment רשימה היסטורית של חברי פרלמנט
Hansard 1803-2005:
המרכז לקידום נשים בפוליטיקה (אורכב 13.10.2013 בארכיון Wayback Machine)
קטלוג של העיתונות Edith Summerskill שנערך בארכיון LSE
הערות שוליים

↑  "OBITUARY". Br Med J. 280 (6212): 487–489. doi:10.1136/bmj.280.6212.487. PMC 1600454.
↑  תבנית:London Gazette
↑  תבנית:London Gazette
↑  "The Age - Google News Archive Search". News.google.com. נבדק ב-12 באוקטובר 2017. {{cite web}}:  (עזרה)
↑  Virginia Woolf’s Late Cultural Criticism : The Genesis of ‘The Years’, ‘Three Guineas’ and ‘Between the Acts’, Bloomsbury
| --- | --- |
בקרת זהויות :  NLI: 987012330219205171  ISNI: 0000 0003 9554 2568  LCCN: nb2013011016  NTA: 157737535  SNAC: w6f3436b  SUDOC: 232770271  VIAF: 290261168   WorldCat (עם VIAF): 290261168
פגיעה בחוט השדרה

| --- | --- |

 תחום:  רפואת חירום 
 מיקום אנטומי:  חוט השדרה 
 תסמינים:  שיתוק, כאב כרוני, hypoesthesia 
 טיפול:  דנטרולן  בקלופן 
 קישורים ומאגרי מידע
 eMedicine:  793582 
 MeSH:  D013119
 סיווגים
 ICD-10:  G95.9, T09.3 
 ICD-11:  ND51.2 
 
פגיעה בחוט השדרה גורמת להפרעה בחוט השדרה או נזק לחומר הלבן או הפרעה במרחב הסיבים שמעבירים תחושה ואיתותים מוטוריים אל המוח ומתוכו. הפגיעה גם פוגמת בחומר האפור בחלקו המרכזי של חוט השדרה, דבר הגורם לאובדן מקטעים של תאי עצב.
גורמים לפגיעה

פגיעה בחוט השדרה יכולה להיגרם ממספר סיבות:
טראומה גופנית - כדוגמת תאונת דרכים, נפילה חופשית, פציעות ירי, תאונות קפיצה למים, פצעי מלחמה, וכדומה.
גידול - כדוגמת צורות הסרטן מנינגיומה, אפנדימומה, ואסטרוציטומה אשר מקורן בחוט השדרה, וגרורות בחוט השדרה.
איסכמיה הנגרמת כתוצאה מסתימת עורקי דם, כולל בתירת אבי העורקים, תסחיף וטרשת עורקים.
הפרעות בהתפתחות כדוגמת ספינה ביפידה ומנינגומיאלוצלה.
מחלות ניווניות כדוגמת אטקסיית פרידרייך ואטקסיה ספינוצרבלרית.
מחלות איבוד מעטה המיאלין כדוגמת טרשת נפוצה.
דלקת רוחבית בחוט השדרה הנגרמת כתוצאה משבץ עמוד השדרה, דלקת וגורמים אחרים.
עיוות וסקולרי כדוגמת מום עורקי-ורידי, נָצוּר עורקי-ורידי דוראלי, המנגיומה שדרתית, אנגיומה עמוקה ומפרצת.
חומרת הפגיעה

הארגון האמריקני לפגיעה בחוט השדרה (ASIA, American Spinal Cord Injury Association) הגדיר סיווג בינלאומי המבוסס על גובה הפגיעה הנוירולוגית, בדיקת תחושה בכל דרמטום וכוחן של עשר קבוצות מפתח של שרירים בכל צד של הגוף, הפועלות במשיכת הכתף (C4), בכיפוף המרפק (C5), בכיפוף גבי של שורש כף היד (C6), ביישור המרפק (C7), בכיפוף הירך (L2), ביישור הברך (L3), בכיפוף גבי של הקרסול (L4), בישור בוהן הרגל (L5), ובכיפוף כפי של הקרסול (S1). כל שריר מדורג לפי סולם 0–5, כאשר 0 משמעו משותק, 1 משמעו תנועה חלקית, 2 משמעו תנועה לכל אורך טווח התנועה, 3 משמעו תנועה כנגד כוח הכובד, 4 משמעו תנועה תוך התנגדות ידנית, ו-5 משמעו נורמלי. דירוג התחושות למפרקים אלה הוא מ־2-0, כאשר 0 משמעו איבוד תחושה כללית, 1 משמעו תחושה חריגה, ו-2 משמעו תחושה נורמלית.
פגיעה טראומטית בחוט השדרה מסווגת לארבעה סוגים, לפי הארגון האמריקני לפגיעה בחוט שדרה ושיטת הסיווג הבינלאומית לפגיעה בחוט השדרה (International Spinal Cord Injury Classification System):
A מציין פגיעת חוט שדרה מלאה כאשר אין כל פעילות מוטורית או תחושתית בגובה חוליות עצם העצה S4-S5.
B מציין פגיעת חוט שדרה לא מלאה, כאשר פעילות תחושתית אך לא מוטורית נשמרת מתחת לגובה הפגיעה הנוירולוגית. כולל את גובה חוליות עצם העצה S4-S5.
C מציין פגיעת חוט שדרה לא מלאה, כאשר פעילות מוטורית נשמרת מתחת לגובה הפגיעה וכאשר יותר ממחצית קבוצות המפתח של השרירים מתחת לגובה הפגיעה נמצאים מתחת לדירוג 3.
D מציין פגיעת חוט שדרה לא מלאה, כאשר פעילות מוטורית נשמרת מתחת לגובה הפגיעה וכאשר יותר ממחצית משרירי המפתח מתחת לגובה הפגיעה נמצאים בדירוג 3 או יותר.
E מציין מצב נורמלי של חוט השדרה, כאשר תוצאות הבדיקות המוטוריות והתחושתיות הן נורמליות.
בנוסף, קיימות מספר תסמונות קליניות הקשורות בפגיעות חוט שדרה לא מלאות:
סינדרום החוט המרכזי (Central Cord syndrome) מאופיין באובדן גדול של פעילות גפיים עליונות בהשוואה לגפיים תחתונות.
תסמונת בראון-סקארד (Brown-Sequard syndrome) נובעת מפגיעה בצד אחד של חוט השדרה, דבר הגורם לחולשה ואובדן תחושה עמוקה (פרופריאוספציה) בצד של הפגיעה, בנוסף לאובדן תחושה של חום וכאב בצד השני.
תסמונת שדרתית קדמית (Anterior Spinal syndrome), שנובעת מפגיעה בחלק קדמי של חוט השדרה, בכך גורמת לחולשה ואובדן תחושות חום וכאב מתחת לאזור הפגיעה, אך תוך שמירה על תחושה עמוקה שמסלוליה העצביים עוברים בחלק האחורי של חוט השדרה.
הידלדלות תאי עצב הנובעת מפגיעה בחלק האחורי של חוט השדרה, לרוב עקב מחלות זיהומיות כגון עגבת, הגורמות לאובדן חוש המגע ותחושת התמצאות.
תסמונת הקונוס הלשדי (Conus Medullaris) נובעת מפגיעה בקצה חוט השדרה, הממוקם בחוליה L1.
תסמונת זנב הסוס (Cauda Equina), שאינה בהכרח פגיעה בחוט השדרה אלא פגיעה בשורשי העצב השדרתיים שמתחת לחוליה L1.
שכיחות הפגיעה > בעולם

שכיחותה של פגיעה בחוט השדרה אינה ידועה בהרבה מדינות. במספר מדינות, כמו שווייץ ואיסלנד, נפתחו משרדי רישום. כ-450,000 אנשים בארצות הברית חיים עם פגיעה בחוט השדרה (אחד ל-670), ומתרחשות 11,000 פגיעות נוספות בכל שנה. מרביתן (כ-78 אחוזים) קורות לגברים בגילאים 16–30, ונובעות מתאונת דרכים (42%), מקרי אלימות (24%) או נפילות (22%).
שכיחות הפגיעה > בישראל

מאז 2005, מתגלים 20 עד 30 מקרים חדשים (למיליון אנשים) של פגיעה בחוט השדרה בישראל, כאשר 82% מהם גברים. כ-35% מהמקרים נגרמים כתוצאה מתאונות דרכים, ואחרים בגלל פציעה מבצעית, נפילות ותאונות ספורט.
ההשפעות של פגיעה בחוט השדרה

| --- | --- |

רמות המקטעים של עמוד השדרה ותפקודם
רמה: תפקוד
C1-C6: מכופפי הצוואר
C1-T1: מיישרי הצוואר
C3, C4, C5: עצבוב הסרעפת (בעיקר C4)
C5, C6: תנועת הכתף; מעלה את הזרוע (שריר הדלתא); כיפוף המרפק (שריר הזרוע הדו ראשי); C6 מסובבת חיצונית את הזרוע
C6, C7: מיישר את המרפק ושורש כף היד; מסובב כלפי מטה את שורש כף היד
C7, T1: מכופף את שורש כף היד
C7, T1: מעצבב שרירים קטנים בכף היד
T1 -T6: שרירים בין-צלעיים והגו מעל המותניים
T7-L1: שרירי הבטן
L1, L2, L3, L4: מכופף הירך
L2, L3, L4: קירוב הירך
L4, L5, S1: הרחקת הירך
L5, S1 S2: ישור הרגל במפרק הירך (שריר העכוז הגדול)
L2, L3, L4: ישור הרגל בברך (השריר הארבע ראשי)
L4, L5, S1, S2: כיפוף הרגל בברך (שרירי מיתר הברך)
L4, L5, S1: כיפוף גבי כף הרגל (השריר השוקתי הקדמי)
L4, L5, S1: ישור אצבעות כף הרגל)
L5, S1, S2: כיפוף כפי של כף הרגל
L5, S1, S2: כיפוף אצבעות כף הרגל
ההשפעות המדויקות לפגיעה בחוט השדרה משתנות לפי סוג ורמת הפגיעה, ומחולקות לשני סוגים עיקריים:
פגיעה מלאה, כאשר אין כל פעילות מתחת לרמה הנוירולוגית, חושית או מוטורית. קיימות עדויות כי פחות מחמישה אחוזים בלבד מצליחים לקבל חזרה פעילות תנועתית כלשהי.
פגיעה לא מלאה, כאשר יש פעילות מוטורית או תחושתית חלקית.
בנוסף לאובדן פעילות מוטורית או תחושתית מתחת לאזור הפגיעה, יש כאלה הסובלים מסיבוכים נוספים כתוצאה מהפגיעה:
הפרעה בתפקוד המעיים ושלפוחית השתן עד כדי חוסר שליטה בסוגרים. תפקוד לקוי של שלפוחית השתן עלול להביא להיווצרות אבנים בשלפוחית השתן ולזיהומי שלפוחית השתן.
פגיעה בתפקוד המיני.
פגיעה בחוליות C1 ו-C2 תגרום לעיתים לקשיים בנשימה, לעיתים עד צורך בצנרור או בהנשמה מלאכותית.
אי יכולת או יכולת מצומצמת להסדיר את קצב הלב, לחץ דם, זיעה או טמפרטורת גוף.
רפלקסים מוגברים ונוקשות האיברים.
כאב נוירופתי.
פעילות יתר ועליה חריגה של לחץ הדם, זיעה, ותגובות אוטונומיות נוספות לכאב או תחושות.
דלדול שרירים.
דלדול עצם והתנוונות העצם.
אבנים בכיס המרה ובכליות.
ההשפעות של פגיעה בחוט השדרה > מיקום הפגיעה

חשובה ידיעת הרמה המדויקת של פגיעה בחוט השדרה כדי לחזות איזה חלקים בגוף יושפעו כתוצאה משיתוק ואובדן תפקוד.
מצוינים להלן ההשפעות הטיפוסיות לפגיעה בחוט השדרה לפי מיקום (כמו גם בטבלה משמאל). חשוב לזכור כי בשעה שאיבחון פגיעות מלאות יהיה צפוי, הרי שפגיעות לא מלאות הן ארעיות ויכולות להשתנות מהתיאורים להלן.
ההשפעות של פגיעה בחוט השדרה > מיקום הפגיעה > פגיעות צוואריות

פגיעות צוואריות גורמות לטטרפלגיה (נכות בארבע גפיים) חלקית או מלאה. בהסתמך על המיקום המדויק של הפגיעה, אדם עם פגיעת חוט שדרה באזור הצוואר יכול לקבל חזרה מידה מסוימת של תפקוד כמפורט להלן, אך בשאר המקרים נותר משותק.
חוליה C3 ומעלה - אובדן פעילות של הסרעפת בעיקר ונדרשת פעולת צנרור או הנשמה מלאכותית.
C4 - אפשרות לחזרת תפקוד מסוים של שריר הזרוע הדו ראשי וכתפיים, אך חלש.
C5 - אפשרות לחזרת תפקוד שריר הזרוע הדו ראשי והכתפיים, אך לא של שורש כף היד או כף היד.
C6 - חזרת תפקוד מסוים של שליטה בשורש כף היד, אך ללא פעילות בכף היד.
C7 ו-T1 - אפשרות ליישור הזרועות, אך ניכרת בעיה ברכישת מיומנות עם כף היד והאצבעות. C7 זו הרמה לפעילות עצמאית.
ההשפעות של פגיעה בחוט השדרה > מיקום הפגיעה > פגיעות בית החזה

פגיעות בחוליות בית החזה ומטה גורמות לשיתוק הגפיים התחתונים. כפות הידיים, הזרועות, הראש והנשימה בדרך כלל לא מושפעים.
T1 - T8 - לעיתים קרובות מאפשרות שליטה בכפות הידיים, אך חסרות שליטה בשרירי הבטן אזי שליטה בגו היא קשה או שבלתי אפשרית. ההשפעות חמורות פחות כאשר הפגיעה נמוכה יותר.
T9 - T12 - מאפשרות שליטה טובה בשרירי הגב והבטן, והאיזון בעת ישיבה הוא טוב מאוד.
ההשפעות של פגיעה בחוט השדרה > מיקום הפגיעה > פגיעות מותניות ושל עצם הזנב

ההשפעות לפגיעות מותניות או של עצם הזנב הן שליטה מופחתת ברגליים ובמותניים, במערכת השתן, ובפי הטבעת.
ההשפעות של פגיעה בחוט השדרה > מיקום הפגיעה > תסמונת חוט מרכזי ותסמונות אחרות

"תסמונת החוט המרכזי" (Central Cord syndrome) (תמונה 1) זו תצורה של פגיעת חוט שדרה לא מלאה המאופיינת על ידי פגיעה בתפקוד הזרועות וכפות הידיים, וכן, במידה פחותה יותר, ברגליים. הדבר מתייחס גם לפרפלגיה הפוכה, משום שכפות הידיים והזרועות משותקות בעוד הרגליים והחלק התחתון עובד כראוי.
לרוב, הנזק הוא לחוט השדרה באזור הצווארי או בחלקו העליון של בית החזה, ומתאפיין בחולשה בזרועות וחסך יחסי של הרגליים עם אובדן תחושתי משתנה.
מצב זה משויך לאיסכמיה, דימום או נקרוזה המערבים את החלקים המרכזיים של חוט השדרה (כמות המסלולים העצביים הגדולה שמעבירים מידע היישר מקליפת המוח). סיבים מרובים של אקסון המיועדים לרגליים נשמרים עקב מיקומם החיצוני בחוט השדרה.
דפוס קליני זה מתגלה לאחר החלמה מהלם שדרתי כתוצאה מבצקת ממושכת מסביב או בקרבת החוליה, היוצרת לחץ על חוט השדרה. הסימפטומים יכולים להשתנות או נשארים קבועים.
תסמונת שדרתית קדמית (Anterior Spinal syndrome) (תמונה 2) זו גם פגיעה לא מלאה בחוט השדרה. מתחת לאזור הפגיעה, נפגעים באופן מלא התפקוד המוטורי ותחושות כאב וטמפרטורה. תחושת מגע קל, פרופריוספציה (תחושת הגוף במרחב) ותחושת רטט נשמרות בלתי פגועות. קיימת גם תסמונת שדרתית אחורית, אך תופעה זו נדירה יותר.
תסמונת בראון-סקארד (תמונה 3) קורה בדרך כלל כאשר חוט השדרה נפגם בחלקו הצדי. באותו צד של הפגיעה יש אובדן בפעילות המוטורית, בתחושה הפרופריאוצפטיבית ובתחושת הרטט. בצידה הנגדי של הפגיעה יש אובדן של תחושת כאב, טמפרטורה ומגע קל.
טיפול

במקרה טראומתי כגון תאונות דרכים, חשוב למנוע תזוזה של עמוד השדרה, כדי למנוע קריעה אפשרית של חוט השדרה. פעולה זו מתבצעת בין השאר על ידי קיבוע לקרש גב.
טיפול בפגיעות חמורות בחוט השדרה מערבת שימוש במנה גבוהה של מתילפרדניזולון במידה והפגיעה התרחשה בפרק הזמן של שמונה שעות. ההמלצה מבוססת על "מחקרי פגיעות חוט שדרה אקוטיים" 2 ו-3 (NASCIS). טיפולים נסיוניים, כגון טיפול בתאי גזע מבוצעים ברחבי העולם, אך הוכחות מדעיות חותכות ליעילותם אינן עדיין בנמצא.
בישראל קיימים מספר מרכזים רפואיים בהם נעשה שיקום נפגעי חוט שדרה. לרשות המטופלים עומדים אמצעי הדמיה ומעבדה מתקדמים וייעוץ של טובי המומחים בארץ בתחום האורתופדיה, הנוירולוגיה, הנוירוכירורגיה, מחלות זיהומיות, פסיכיאטריה, מחלות פנימיות, רפואת אף אוזן גרון, פלסטיקה, כירורגיה ועוד.
בין המקרים הידועים של פגיעה בחוט השדרה כתוצאה מתאונה, הוא המקרה של השחקן כריסטופר ריב מ-1995, שנאבק בשיתוק עד מותו בעקבות סיבוכים הקשורים לכך ב-2004 .
לקריאה נוספת

מכון ויצמן למדע, גיליון מס. 12, ספטמבר 1998, מישהו חיבר את הזרם
אנרצ'י, מרכז לרפואה משלימה, כאבי גב כתוצאה מהפרעות חוט השדרה
Top of the Pops

| --- | --- |

 סוגה:  music chart television program 
 יוצרים:  ג'וני סטיוארט, Stanley Dorfman 
 בימוי:  Stanley Dorfman, ג'וני סטיוארט 
 מנחים:  ורנה קנת', דייב לי טרוויס, נואל אדמונדס, פיט מורי, אלן פרימן, טוני בלאקבורן, ג'ימי סאביל, ג'יין מידלמיס, ג'ון פיל, גארי דייוויס, סטיב רייט, אד סטיוארט, ג'יימי ת'יקסטון, דייוויד ג'קובס, מייק ריד, פיטר פאוול, סטיוארט הנרי, פרן קוטון 
 ארץ מקור:  הממלכה המאוחדת 
 שפות:  אנגלית 
 מספר פרקים:  2,260 
 הפקה
 מפיק:  ג'וני סטיוארט, מייקל הארל, רובין נאש, Stanley Dorfman 
 מפיקים בפועל:  רובין נאש, מייקל הארל, אנדי פיטרס 
 אורך פרק:  60 דק' 
 שידור
 רשת שידור:  BBC One 
 קישורים חיצוניים
 אתר רשמי
 דף התוכנית ב-IMDb
 
Top of the Pops הייתה תוכנית טלוויזיה בריטית, שמפרסמת את מצעדי המוזיקה בבריטניה. במקור, היא שודרה ב-BBC One מדי שבוע ב-1 בינואר 1964 – 30 ביולי 2006. בתוכנית שודרו חלק מתקליטי המוזיקה הפופולריים ביותר באותו השבוע, וכן סקירה של מצעד הסינגלים של אותו שבוע. במקור, הופיעו 20 שירים, אם כי הורחב ל-30 שירים ב-1969, ול-40 שירים ב-1984.
"I Only Want to Be with You" (אנ') של דאסטי ספרינגפילד היה השיר הראשון שהופיע בתוכנית, בעוד שהרולינג סטונז הייתה הלהקה הראשונה שהופיעה בתוכנית, עם השיר "I Wanna Be Your Man".‏ הלהקה הבריטית, Snow Patrol, הייתה האמן/להקה האחרונה שהופיעה בשידור חי בתוכנית השבועית, עם השיר "Chasing Cars".‏ מהדורות מיוחדות של התוכנית שודרו בחג המולד (ובדרך כלל, עד ל-1984, פורסמה גם מהדורה שנייה של התוכנית מספר ימים לאחר חג המולד). במהדורות אלו מופיעים חלק מהסינגלים הנמכרים ביותר של השנה ושיר חג המולד הנמכר ביותר. על אף שהתוכנית השבועית בוטלה ב-2006, ספיישל חג המולד שודר עד ל-2021. מהדורות סיכום סוף השנה של ה-BBC One בערב השנה החדשה או בסביבותיה כללו גם חלק מהשירים שהופיעו בספיישל חג המולד. ב-17 בספטמבר 1994 – 22 בדצמבר 2017, שודרה תוכנית הטלוויזיה Top of the Pops 2 (אנ'), ב-BBC Two, שמכילה שידור מהארכיון של Top of the Pops.
חברת המצעדים הרשמית מצהירה כי "להופיע בתוכנית היה נחשב לכבוד, והיא משכה כמעט כל שחקן גדול". הופעתו של סולן טי רקס, מארק בולאן, בנצנצים וסאטן, בתוכנית במרץ 1971, עם השיר "Hot Love" (אנ'), נתפסת, לעיתים קרובות, כתחילתו של הגלאם רוק. כמו כן, ביצועו של דייוויד בואי בתוכנית ל-"Starman", העניקה השראה למוזיקאים לעתיד. פורמט התוכנית נמכר למספר גופי שידור זרים בשנות ה-90 של המאה ה-20. שידורים חוזרים של התוכנית משודרים ב-BBC Four מאז 2011.
הערות שוליים

1 2  "BBC says fond farewell to Top of the Pops". BBC. ארכיון מ-20 בנובמבר 2018. נבדק ב-21 בספטמבר 2019. {{cite news}}:  (עזרה)
↑  "And the most-played song on UK radio is... Chasing Cars by Snow Patrol". BBC News. 17 ביולי 2019. ארכיון מ-26 בנובמבר 2020. נבדק ב-17 ביולי 2019. {{cite news}}:  (עזרה)
↑  Show's over for Top of the Pops (אורכב 10.07.2020 בארכיון Wayback Machine), The Guardian, 20 June 2006.
↑  "Top of the Pops – FAQ's". BBC. 24 בספטמבר 2014. ארכיון מ-5 ביולי 2020. נבדק ב-16 בפברואר 2016. {{cite web}}:  (עזרה)
↑  "Programme Information Network TV Weeks 52/1". BBC Press Office. אורכב מ-המקור ב-30 בנובמבר 2007. נבדק ב-1 בדצמבר 2007. {{cite web}}:  (עזרה)
↑  "Entertainment | Top of the Pops back at Christmas". BBC News. 20 בנובמבר 2008. ארכיון מ-15 בפברואר 2009. נבדק ב-16 בפברואר 2016. {{cite news}}:  (עזרה)
↑  "Looking back at Top Of The Pops, which ended 10 years ago this week". Official Charts Company. ארכיון מ-6 באוגוסט 2020. נבדק ב-20 בספטמבר 2019. {{cite news}}:  (עזרה)
↑  Mark Paytress, Bolan – The Rise And Fall Of A 20th Century Superstar (Omnibus Press 2002) ISBN 0-7119-9293-2, pp 180–181.
↑  "Bowie performs 'Starman' on 'Top of the Pops'". Seven Ages of Rock. BBC. 5 ביולי 1972. ארכיון מ-21 במרץ 2013. {{cite web}}:  (עזרה)
↑  Revoir, Paul (27 בנובמבר 2015). "Top of the Pops will continue on BBC4 – but without Jimmy Savile and Dave Lee Travis episodes". Radio Times. ארכיון מ-14 ביוני 2016. נבדק ב-24 ביוני 2016. {{cite web}}:  (עזרה)
| --- | --- |
בקרת זהויות :  MusicBrainz: 9f848563-3953-4ba0-ab57-c69cffa51874
האוניברסיטה הטכנית של ריגה

| --- | --- |

בניינים בקמפוס החדש
 אוניברסיטה
 תקופת הפעילות:  1862, הוקמה מחדש ב-1958 – הווה (כ־96 שנים)
 בעלי תפקידים
 נשיא:  לאוניד ריביצקי
 סטודנטים
 :  14,500 (2019)
 מיקום
 מיקום:  ריגה, לטביה
 מדינה:  לטביה לטביה
 קואורדינטות:  56°56′50″N 24°06′19″E﻿ / ﻿56.947130555556°N 24.105138888889°E﻿ / 56.947130555556; 24.105138888889
 אתר האוניברסיטה
  (למפת ריגה מוגדלת) יורמלה מרופה בביטה קיקבה סלספילס סטופיני גרקלנה אדז'י צרניקבההאוניברסיטה הטכנית של ריגה (למפת ריגה רגילה) יורמלה מרופה בביטה קיקבה סלספילס סטופיני גרקלנה אדז'י צרניקבההאוניברסיטה הטכנית של ריגה 
 
האוניברסיטה הטכנית של ריגה (בלטבית: Rīgas Tehniskā universitāte) ממוקמת בעיר ריגה, בירת לטביה.
המוסד הוקם לראשונה בשנת 1862 והיה מכון להשכלה גבוהה בתחום הטכני הראשון בתחומי האימפריה הרוסית. שפת הלימודים הייתה גרמנית. בשנת 1896 הלימודים החלו להתקיים בשפה הרוסית. במהלך מלחמת העולם הראשונה סגל המכון הועבר למוסקבה ואוניברסיטה פעלה שם. בשנת 1918 חלק מהמרצים חזרו ללטביה העצמאית והם היו בסיס להקמת אוניברסיטת לטביה, היתר נשארו ברוסיה הסובייטית. בשנת 1958 הוחלט להפריד את הוראת מקצועות הנדסה מאוניברסיטת לטביה ולהקים מחדש את האוניברסיטה הטכנית. שמה היה המכון הפוליטכני של ריגה.
בשנות ה-70 של המאה ה-20 החל מעבר הדרגתי של קמפוס המוסד למקום חדש באי קיפסלה, בגדה המערבית של דבינה המערבית. המעבר זה הסתיים רק בשנת 2021 כאשר פונה בניין אחרון במרכז העיר.
בשנת 1990 המוסד החליף את השם לשם הנוכחי. כמו כן, הופסקו בהדרגה לימודים בשפה הרוסית ועתה הלימודים מתקיימים בלטבית ולסטודנטים זרים באנגלית. האוניברסיטה חברה בועידת בתי הספר האירופיים לחינוך ומחקר הנדסי מתקדם.
ארגון

האוניברסיטה כוללת 8 פקולטות:
אדריכלות ותכנון ערים
הנדסת בניין
מדעי המחשב וטכנולוגיית מידע
אלקטרוניקה ותקשורת
כלכלה הנדסית
כימיה והנדסת חומרים
הנדסת חשמל
הנדסת מכונות ותחבורה
מרצים ובוגרים > מרצים

וילהלם אוסטוולד - כימאי, חתן פרס נובל לכימיה. היה פרופסור בשנים 1881-‏ 1887
מרצים ובוגרים > בוגרים

פול ולדן - כימאי בעל המצאות חשובות
איגנצי מושצ'יצקי - נשיא פולין לפני פלישת הגרמנים
ברונו אבקנוביץ' - ממציא פולני
ולדיסלב אנדרס - קצין ומדינאי פולני
יפית

| --- | --- |
בתי היישוב יפית, משמֹאלם הסרטבה (2005)
מדינה: ישראל ישראל
מחוז: יהודה ושומרון
מועצה אזורית: ערבות הירדן
גובה ממוצע: ‎-238 מטר
תאריך ייסוד: 1980
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 279 תושבים
    - שינוי בגודל האוכלוסייה: ‎24.0% בשנה
 מפת מיקום  מפה דינמית   (למפת דרום השומרון מוגדלת) יפית(למפת דרום השומרון רגילה) יפית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יפית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יפית32°03′50″N 35°28′30″E﻿ / ﻿32.0638191682127°N 35.4750175513755°E﻿ / 32.0638191682127; 35.4750175513755  heמפת היישובים של מועצה אזורית ערבות הירדן (in English: Bik'at HaYarden Regional Council) באדום - יפית בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

יפית-מבט מן האוויר. (וויקיאוויר)
יָפִית היא התנחלות ומושב שיתופי בבקעת הירדן, למרגלות הסרטבה. היישוב, השייך לתנועת המושבים הוא חלק ממועצה אזורית בקעת הירדן. שמו ניתן לו על שמו של סא"ל יוסי יפה – מפקד גדוד בחטיבת הצנחנים, מכובשי העיר העתיקה בירושלים במלחמת ששת הימים, שנהרג בעלות רכבו על מוקש באזור ניצנה שבנגב.
היסטוריה

היישוב הוקם בספטמבר 1979 על ידי עולים מליון שבצרפת, ובסוף 1980 היו במושב שלוש עשרה משפחות, כולם עולים מצרפת. לכל משפחה היה כרם של חמישה דונם ו-20 דונם של גן ירק. בשנת 1983 עלה מספר המשפחות ל-19. בשנת 1984 שקע המושב לחובות כבדים. ב-1992 הצטרפו למושב עולים מרוסיה. בשנת 2001, בעקבות האינתיפאדה השנייה, עזבו חלק מהתושבים את היישוב.
יפית הוקמה כיישוב חקלאי, אך הניסיון לפתח אותה לא צלח, מאחר שהמייסדים עלו לישראל ללא כל רקע באגרונומיה. כיום רוב התושבים עובדים מחוץ ליישוב, למעט מספר מצומצם של תושבים המחזיקים מטע תמרים סמוך, בית אריזה לפרחים ומעט משק חי. בין תושבי היישוב יש חילונים וגם דתיים.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ילקוט הפרסומים 2633 (עמ' 1822), ‏10 ביוני, 1980
↑  יוסף אחימאיר, "הקשר הצרפתי' בבקעת־הירדן, מעריב, 14 בדצמבר 1980
↑  חנה לוין, אדמה ללא צל בבקעת הירדן, דבר, 3 באוגוסט 1983
↑  ארגון הקניות יתבע לדין 5 מושבים בבקעת הירדן, מעריב, 6 באפריל 1984
↑  דניאל בן סימון, כביש הרפאים של הבקעה, באתר הארץ, 3 במאי 2001
↑  רחלי מושקוביץ, מה יפית, באתר ערוץ 7, 16 בספטמבר 2015
| --- | --- |
בקרת זהויות :  NLI: 987007520389305171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.